'ओपनहाइमर' के इंटीमेट सीन में गीता पढ़ने पर विवाद; इस साल 87 हजार भारतीयों ने नागरिकता छोड़ी
Dainik Bhaskar Morning News and Latest Headlines; Here are today's top stories for you On Dainik Bhaskar. मणिपुर में 2 लड़कियों से गैंगरेप फिर हत्या, 'ओपेनहाइमर' के सेक्स सीन पर भारत में विवाद, गुजरात-महाराष्ट्र में भारी बारिश, सीमा हैदर की तबीयत बिगड़ी
नमस्कार, 
कल की बड़ी खबर मणिपुर में महिलाओं पर हुई बर्बरता की रही। जिस दिन की घटना का वायरल वीडियो सामने आने के बाद राज्य की कानून व्यवस्था पर सवाल उठ रहे हैं, उसी दिन 2 और लड़कियों से गैंगरेप हुआ और उनकी हत्या कर दी गई। 80 दिन बीत चुके हैं, शवों का पता तक नहीं चला। हम आपको इस घटना से जुड़ी पूरी जानकारी देंगे...।
लेकिन कल की बड़ी खबरों से पहले आज के प्रमुख इवेंट्स, जिन पर रहेगी नजर...
अब कल की बड़ी खबरें...
1. मणिपुर में 2 लड़कियों से गैंगरेप फिर हत्या; वायरल वीडियो केस में एक नाबालिग गिरफ्तार
मणिपुर में दो महिलाओं को निर्वस्त्र कर सड़क पर घुमाने के मामले में 6 आरोपी गिरफ्तार किए जाए चुके है। इनमें एक नाबालिग है। घटना के दिन यानी 4 मई को दो और लड़कियों का गैंगरेप कर हत्या की गई थी। जिनकी उम्र 21 और 24 साल थी। ये घटना कांगपोकपी जिले में हुई थी। मामले की शिकायत 16 मई को दर्ज कराई गई। पुलिस को दोनों के शव बरामद नहीं हुए हैं।
ये खबर अहम क्यों है: 4 मई को हुई पहली घटना कांगपोकपी जिले में हुई थी, दूसरी वारदात इसी जिले में सिर्फ 40 किमी की दूरी पर हुई। FIR के मुताबिक, दोनों लड़कियों का रेप हुआ, उन्हें टॉर्चर किया गया और बाद में बेरहमी से हत्या कर दी गई। इस घटना में 100-200 लोगों के मौजूद होने का जिक्र है। इस मामले में अभी तक कोई गिरफ्तारी नहीं हुई है।
दैनिक भास्कर के रिपोर्टर ने दोनों लड़कियों में से एक की मां से बात की। उन्होंने बताया कि 16 मई को उन्होंने सैकुल पुलिस स्टेशन में जीरो FIR दर्ज कराई थी। डरे होने के कारण पहले रिपोर्ट दर्ज कराने की हिम्मत नहीं हुई। बाद में जब माहौल थोड़ा शांत हुआ तो रिपोर्ट दर्ज कराई।
पूरी खबर यहां पढ़ें...
2. 'ओपेनहाइमर' के इंटीमेट सीन पर भारत में विवाद; लोगों बोले- सेंसर बोर्ड ने इसे पास कैसे कर दिया
फिल्म 'ओपेनहाइमर' के एक सीन को लेकर विवाद शुरू हो गया है। लीड एक्टर सिलियन मर्फी एक इंटीमेट सीन में भगवद गीता पढ़ते नजर आ रहे हैं। जिस पर लोगों ने आपत्ति जताई है। लोग कह रहे कि सेंसर बोर्ड ने इसे रिलीज करने की अनुमति कैसे दे दी। वहीं कुछ लोगों का कहना है कि फिल्म के किरदार गीता को "पवित्र" नहीं बल्कि केवल "संस्कृत" मानते हैं। इसलिए जज करना ठीक नहीं।
ये खबर अहम क्यों है: क्रिस्टोफर नोलन निर्देशित 'ओपेनहाइमर' दुनिया का पहला एटम बम बनाने वाले साइंटिस्ट रॉबर्ट जे. ओपेनहाइमर की जिंदगी पर आधारित है। ये नोलन के करियर की पहली फिल्म है, जिसमें कोई इंटिमेट सीन है। फिल्म ने भारत में पहले दिन 13 करोड़ रुपए का कलेक्शन किया, जो कि टॉम क्रूज स्टारर ‘मिशन इम्पॉसिबल 7’ के पहले दिन की कमाई (12.50 करोड़ रुपए) से ज्यादा है।​​
पूरी खबर यहां पढ़ें...
3. गुजरात-महाराष्ट्र में भारी बारिश से बाढ़ के हालात; यवतमाल में एयरफोर्स ने रेस्क्यू किया
गुजरात के जूनागढ़ में सिर्फ 4 घंटे में 8 इंच बारिश होने से शहर में बाढ़ आ गई। शहर से सटे गिरनार पर्वत पर 14 इंच बारिश होने से हालात और बिगड़ गए। उधर, महाराष्ट्र के यवतमाल में भी बाढ़ के हालात है। कई घरों में पानी भर गया। एक घर की दीवार गिरने से 2 लोगों की मौत हो गई। यहां बाढ़ में फंसे 40 लोगों को एयरफोर्स ने हेलिकॉप्टर से रेस्क्यू किया।
ये खबर अहम क्यों है: मौसम विभाग ने आज 18 राज्यों में भारी बारिश का अलर्ट जारी किया है। इनमें मध्य प्रदेश, राजस्थान, हिमाचल, उत्तराखंड, छत्तीसगढ़, ओडिशा, महाराष्ट्र, गुजरात, गोवा, आंध्र प्रदेश, तेलंगाना, कर्नाटक, केरल, तमिलनाडु समेत अरुणाचल, सिक्किम, असम और मेघालय शामिल हैं।
पूरी खबर यहां पढ़ें...
4. 6 महीने में 87 हजार भारतीयों ने नागरिकता छोड़ी; सरकार बोली- प्रवासी भारतीय विदेश में हमारी संपत्ति
इस साल के शुरुआती 6 महीनों में 87 हजार से ज्यादा भारतीयों ने देश की नागरिकता छोड़ी है। विदेश मंत्री एस जयशंकर ने बताया कि 2011 से लेकर अब तक साढ़े 17 लाख लोग भारतीय नागरिकता छोड़ चुके हैं। इनमें सबसे ज्यादा लोग अमेरिका जाते हैं। इसके बाद ऑस्ट्रेलिया, कनाडा और ब्रिटेन का नंबर आता है। जयशंकर ने कहा- विदेश में मौजूद भारतीय समुदाय हमारी संपत्ति हैं।
ये खबर अहम क्यों है: नागरिकता छोड़ने वालों की संख्या में इजाफे की अहम वजह है नागरिकता से जुड़े नियम। भारत में डुअल सिटिजनशिप नहीं है। अगर किसी ने विदेशी नागरिकता हासिल कर ली तो उसकी भारत की नागरिकता खुद ही समाप्त हो जाती है। 2020 में 85 हजार, 2021 में 1.63 लाख और 2022 में 2.25 लाख भारतीयों ने नागरिकता छोड़ी है।
पूरी खबर यहां पढ़ें...
5. सीमा की तबीयत बिगड़ी; राष्ट्रपति को भेजी अर्जी में हीर-रांझा, लैला-मजनू का जिक्र किया
पाकिस्तानी नागरिक सीमा हैदर की तबीयत बिगड़ने के बाद उसका घर में ही इलाज चल रहा है। सीमा ने राष्ट्रपति द्रौपदी मुर्मू को भेजी दया याचिका में हीर-रांझा, लैला-मजनू, शीरीं-फरहाद की लव स्टोरी का जिक्र किया है। उसने बॉलीवुड एक्टर अक्षय कुमार और आलिया भट्ट का नाम लिखते हुए कहा कि जब विदेशी नागरिकता होने के बावजूद ये लोग भारत में रह सकते हैं तो वह क्यों नहीं?
ये खबर अहम क्यों है: सीमा ने अपनी अर्जी में कहा है कि प्यार के सिवा उसकी जिंदगी का कोई मकसद नहीं है। उसने लिखा कि वह हिंदू धर्म अपना चुकी है। उसने कभी भी झूठ नहीं बोला। सीमा का कहना है कि पाकिस्तान या अफगानिस्तान में रहने वाली कई महिलाएं हैं, जिनकी शादी भारत में हुई है, वे लंबे समय से यहां रह रहीं हैं। उनको लॉन्ग टर्म वीजा भी दिया गया है। उसे ये क्यों नहीं मिल रहा है।
पूरी खबर यहां पढ़ें...
आज का कार्टून By मंसूर नकवी...
कुछ अहम खबरें हेडलाइन में…
अब खबर हटके...
किसान ने टमाटर बेचकर एक महीने में ₹1.8 करोड़ कमाए
तेलंगाना के किसान बी महिपाल रेड्डी टमाटर बेचकर करोड़पति बन गए हैं। उन्होंने एक महीने में टमाटर की 8 हजार क्रेट बेचकर 1.8 करोड़ रुपए कमाए। रेड्डी का दावा है कि सीजन के अंत तक वो टमाटर बेचकर करीब 2.5 करोड़ रुपए कमा लेंगे। 40 साल के रेड्डी मेडक जिले के कौडिपल्ली गांव के रहने वाले हैं। 10वीं में फेल होने के बाद उन्होंने स्कूल छोड़कर खेती की ओर रुख कर लिया। पढ़ें पूरी खबर...
भास्कर की एक्सक्लूसिव स्टोरीज, जो सबसे ज्यादा पढ़ी गईं…
​​​आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...